Narundi

Narundi arba Narunte – deivė elamitų ir Mesopotamijos mitologijoje.

Žinios apie Narundi kultą siekia Maništušu valdymo laikus (XXIII a. pr. m. e.). Sūzų valdytojas Ešpumas (Maništušu pavaldinys) šiai deivei dedikavo statulą. Narundi – viena iš dievybių, minimų sutartyje tarp Naram-Sino ir Sūzų (paminėta prieš dievą Inšušinaką). Vėlesniu laikotarpiu Narundi minima Puzur-Inšušinako užkeikimuose. Valdovas Atta-hušu jai pastatydino šventyklą. Vėliau elamitų įrašuose nebeminima, tačiau apie ją liudija įrašai iš Mesopotamijos.ELAM vi. Elamite religion. Encyclopaedia Iranica. Nuoroda tikrinta 2020-07-29. Čia ji laikyta septyneto dievų (Sebitu) seserimi, įvardijama Narūdu.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 162. ISBN 978-0-292-70794-8. Ar ši dievybė kilusi iš Mesopotamijos, ar iš Elamo, nėra aišku.

Luvro muziejuje saugoma Narundi statula, dedikuota Elamo valdovo Puzur-Inšušinako. Narundi sėdi ant dviejų akmeninių liūtų, rankose laiko taurę ir palmės šakelę."One of the masterpieces of this era is a statue of the seated Narundi goddess that is not unlike the statue of the Sumerian Inanna. She is sitting upon two stone lions and in her hands, which are folded over her breast; she carries a cup and a branch of a palmtree" in  Narundi vaizduojama panašiai kaip šumerų deivė Inana, Mesopotamijos meną primena ir pats skulptūros stilius. Įrašas ant statulos dvikalbis – elamitų ir senąja akadų kalbomis.

Ant valdytojo Ešpumo Narundi dedikuotos statulos (taip pat saugoma Luvro muziejuje) esama tokio įrašo:  „Maništušu, Kišo karaliui, Ešpumas, jo tarnas, paskyrė šią Narundi statulą“ ( = ma-an-isz-tu-su / lugal / kish / esh18-pum / ARAD2-su / a-na / {d}na-ru-ti / a mu-na-ru).

 Šaltiniai 

Kategorija:Elamitų mitologija
Kategorija:Mesopotamijos deivės